**projektas**

**reg. Nr. T-157**

**2.14. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO rajono savivaldybės bernardo brazdžionio literatūros PREMIJOS paSKYRIMO**

2020 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pasvalio rajono savivaldybės Bernardo Brazdžionio literatūros premijos nuostatų, patvirtintų Pasvalio rajono savivaldybės tarybos 2017 m. vasario 13 d. sprendimu Nr. T1-15 „Dėl Pasvalio rajono savivaldybės Bernardo Brazdžionio literatūros premijos nuostatų patvirtinimo“ (Pasvalio rajono savivaldybės tarybos 2020 m. balandžio 6 d. sprendimo Nr. T1-58 redakcija) 4, 5, 12 ir 16 punktais ir atsižvelgdama į Pasvalio rajono savivaldybės Bernardo Brazdžionio literatūros premijos vertinimo komisijos siūlymą (2020 m. rugpjūčio 6 d. posėdžio protokolas Nr. 2/ASI-334), Pasvalio rajono savivaldybės taryba nusprendžia

skirti Pasvalio rajono savivaldybės Bernardo Brazdžionio literatūros premiją – 3 000,00 Eur iš Pasvalio rajono savivaldybės biudžeto Kultūros programos pagal priemonę 04.02.01.01.17 Virginijui Gasiliūnui už knygą ,,Mamerto Indriliūno raštai“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-08-11

Suderinta DVS Nr. RTS-164

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO rajono savivaldybės bernardo brazdžionio literatūros PREMIJOS paSKYRIMO**

2020 m. rugpjūčio 11 d.

Pasvalys

1. **Problemos esmė.**

Pasvalio rajono savivaldybės taryba 2017 m. vasario 13 d. sprendimu Nr. T1-15 patvirtino Pasvalio rajono savivaldybės Bernardo Brazdžionio literatūros premijos nuostatus, kuriais vadovaujantis kas dvejus metus yra skiriama Bernardo Brazdžionio literatūros premija. Premija skiriama už Bernardo Brazdžionio lietuvybės, gimtosios kalbos, pilietiškumo tradicijas tęsiančiam, tradicines vertybes puoselėjančiam Lietuvos autoriui už naują pastarųjų trijų metų aukšto profesinio lygio grožinės literatūros kūrinį (knygą) ar literatūrologijos kūrinį (knygą). Premijos dydis yra 3 000,00 Eur. Remiantis premijos skyrimo nuostatais, paraiškas ir kūrinius vertina 5 narių komisija, kuri susideda iš 2 Lietuvos rašytojų sąjungos narių ir 3 Savivaldybės atstovų. Savivaldybės tarybos 2019 m. lapkričio 27 d. sprendimu Nr. T1-238 buvo sudaryta Bernardo Brazdžionio literatūros premijos vertinimo komisija, kurią sudaro: Vladas Braziūnas – rašytojas, Lietuvos rašytojų sąjungos narys; Valentinas Sventickas – rašytojas, Lietuvos rašytojų sąjungos narys; Rasa Andžiuvienė – Pasvalio rajono savivaldybės tarybos narė, Stanislovas Kiudis – Pasvalio rajono mero pavaduotojas, Pasvalio rajono savivaldybės tarybos narys, Laimutė Vaitkevičienė, Pasvalio rajono Joniškėlio Bitės gimnazijos lietuvių kalbos mokytoja.

Pasvalio rajono savivaldybės Bernardo Brazdžionio literatūros premijos skyrimo konkursui buvo pateiktos 7 knygos:

1. Juozas Brazauskas - ,,Gyvenimas šėlsta nevilties agonijoje“;

2. Vlada Čirvinskienė - ,,Mūsų širdys ir darbai Dievui ir tėvynei;

3. Tomas Taškauskas - poezijos knyga ,,Ilgesio tomografija“;

4. Aldona Elena Puišytė - poezijos knyga ,,Vienintele neišsakoma būtie“;

1. Virginijus Gasiliūnas - ,,Mamerto Indriliūno raštai“;
2. Jonas Brazdžionis - poezijos knyga ,,Tarytum vėstančios žarijos“;
3. Vidmantas Valiušaitis - ,,Ponia iš Venecijos tavernos. ,,Mūsiškiai“ ir prašalaičiai savojoje istorijoje“.

Vertinimo komisija susipažinusi su visomis vertinimui pateiktomis knygomis nutarė premiją siūlyti skirti Virginijui Gasiliūnui už knygą ,,Mamerto Indriliūno raštai“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai.**

Lėšos, 3000 Eur premijai bus skirtos iš Savivaldybės kultūros ir meno premijoms finansuoti skirtos priemonės (priemonės Nr. 04.02.01.01.17).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**6. Sprendimo projekto iniciatoriai.**

Bendrasis skyrius.

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į gautas pastabas ir rekomendacijas.

PRIDEDAMA. Pasvalio rajono savivaldybės Bernardo Brazdžionio literatūros premijos vertinimo komisijos 2020 m. rugpjūčio 6 d. protokolas Nr. 2/ASI-334, 8 lapai.

Bendrojo skyriaus vyresnioji specialistė Dalia Grigaravičienė